Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 115/2003. (X. 28.) OGY határozathoz
Paragraph Index: 969

1. A BÛNMEGELÕZÉS A TÁRSADALOM KÖZÜGYE Szükség van a bûnözés elleni társadalmi védelmi mechanizmusok reformjára A bûnözés Magyarországon a rendszerváltozás óta robbanásszerûen növekedett. Az ismertté vált bûncselekmények többsége a lakosság vagyon- és személyi biztonságát közvetlenül sérti, az életminõséget kedvezõtlenül befolyásolja. E folyamatot nem követte a társadalom és az állampolgárok önvédelmi mechanizmusainak kifejlesztése. A nyugat-európai államokban a bûnmegelõzési stratégiával és az ehhez igazodó cselekvési programokkal jó eredményeket érnek el a közbiztonság javításában. A bûnmegelõzés 1995 óta mûködõ — többször módosított — hazai rendszerét az Európai Unió tagállamaira vonatkozó követelményeknek és az ENSZ, valamint az Európa Tanács ajánlásainak megfelelõen úgy kell átalakítani, hogy az integrálódjon a magyar társadalom védelmi mechanizmusaiba. A bûnmegelõzés nem valósítható meg kizárólag a bûnüldözés és büntetõ igazságszolgáltatás rendszerében A jó közbiztonság nem valósítható meg kizárólag a bûnüldözés és a büntetõ igazságszolgáltatás hagyományos, garanciákban gazdag rendszerében. A közbiztonságot ugyan javítja a bûnüldözés teljesítményének és a büntetõ igazságszolgáltatás hatékonyságának növelése, szükség van azonban olyan, a társadalmat ösztönzõ és mozgósító programok, technikák intézményesítésére is, amelyek a nagy- és kisközösségek, az intézmények, a gazdasági szereplõk és az állampolgárok önvédelmi képességét, bûnözéssel szembeni védettségét fokozzák. A társadalmi bûnmegelõzési stratégia tehát a társadalompolitika részeként kapcsolódik a bûnüldözéshez és a büntetõ igazságszolgáltatáshoz. Az életminõséget javító közbiztonság megteremtése, a bûnözés csökkentése A korszerû társadalmi bûnmegelõzési stratégia a társadalom önvédelmi képességeit fokozó, államilag vezérelt illetve támogatott szakmai és civil mozgalom. Olyan célkitûzések összessége, amelyekkel mérsékelni kell a bûncselekményeket elõidézõ okok hatását, csökkenteni kell a sértetté válás veszélyét, növelni az egész közösség biztonságát, ezáltal javítani az élet minõségét és egyben az emberi jogok érvényesülését. Ezzel a társadalmi bûnmegelõzési stratégia hozzájárul a gazdaság fejlõdéséhez, a piac biztonságos mûködéséhez, a bûnözés okozta erkölcsi és anyagi károk csökkentéséhez. A bûnmegelõzési intézkedések költségeit olyan befektetésnek kell tekinteni, amelynek hozama a közbiztonság érzékelhetõ javulása. A társadalmi bûnmegelõzés együttmûködõi, együttmûködés a bûnmegelõzésben A társadalompolitika integrált részeként megvalósuló bûnmegelõzés alapvetõ mûködési — szervezeti, szakmai, pénzügyi — feltételeinek megteremtése állami, ezen belül elsõsorban kormányzati feladat. Ehhez meg kell teremteni a tárcák közötti felelõsségteljes, egyenrangú, a tudományos és szakmai érdekeket és értékeket érvényesítõ együttmûködést és annak szervezeti feltételeit. A társadalmi bûnmegelõzési stratégia akkor hatékony, ha a helyi társadalompolitika részeként valósul meg. Meg kell találni a regionális, a kistérségi és a települési bûnözés kihívásaira a helyben hatékony megoldásokat. A társadalmat differenciált módon ösztönzõ és mozgósító bûnmegelõzés eredményes megvalósítása érdekében a Kormánynak, a helyi önkormányzatoknak, a központi és helyi hatóságoknak és intézményeknek folyamatosan együtt kell mûködniük a civil szervezetekkel, az egyházakkal, az üzleti és gazdasági élet szereplõivel és az állampolgárok kisközösségeivel. A társadalmi bûnmegelõzés rendszerének nyitottnak és befogadónak kell lennie a tudományos, a szakmai és a civil kezdeményezésekre. A rendszer mûködtetéséhez a kormányzatnak kell biztosítani a bûnözéssel kapcsolatos legfontosabb adatokat, a tudományos eredmények hasznosítását és a szakképzés feltételeit. A bûnmegelõzés nemzetközileg elfogadott fogalma Az Európai Unió Tanácsa 2001. május 28-án hozott döntése értelmében a bûnmegelõzés minden olyan intézkedés és beavatkozás, amelynek célja vagy eredménye a bûnözés mennyiségi csökkentése, az állampolgárok biztonságérzetének minõségi javítása, történjék az a bûnalkalmak csökkentésével, a bûnözést elõidézõ okok hatásának mérséklésével, vagy a sértetté válás megelõzésével. A bûnmegelõzés három pillérének harmóniája A cselekvési programoktól tartós és kedvezõ eredmény csak akkor várható, ha minden közösségben egyidejûleg alkalmazzák a bûnokok hatását csökkentõ, a sértetté válást befolyásoló és a bûnalkalmak számát redukáló intézkedéseket. A háromféle cselekvési mód harmóniájától, a közöttük lévõ kényes egyensúlytól való eltérés ugyanis csak rövid távú és megtévesztõ eredményekhez vezet. (A közterületeken például kizárólag bûnalkalmak csökkentésére irányuló programok rövid idõn belül látványos sikereket hoznak ugyan, de a tapasztalatok szerint ezek a bûnelkövetés más területre való átterelésére alkalmasak.) Az EU és az Európa Tanács dokumentumai az elmúlt években ennek ismeretében hangsúlyozták a komplex bûnmegelõzés jelentõségét. 2003/123. szám A társadalmi bûnmegelõzés lehetõségei és korlátai A társadalmi bûnmegelõzés mindenekelõtt az állampolgárokat és közösségeiket közvetlenül sértõ vagy veszélyeztetõ bûncselekmények csökkentésére irányul. Emellett magában foglal a bûnözés egyes megjelenési formáival (szervezett bûnözés, nemzetközi migrációval összefüggõ bûncselekmények egyes típusai) szemben minden olyan összehangolt vagy célzott tevékenységet, amelyekbe az állampolgárok, azok természetes közösségei, a civil szervezetek, az egyházak bevonhatóak és aktivitásukkal a közbiztonság javítható, ennek érdekében a közösségi kohézió erõsíthetõ. 2000. október 29-én a Hippocratesrõl elnevezett, az Európai Bizottság által javasolt bûnmegelõzési program fogalmazta meg elõször a differenciált bûnmegelõzési rendszer megteremtésének követelményét. Eszerint a társadalmi, a közösségi jellegû bûnmegelõzési reakciók a „hagyományos”, a lakosság közbiztonsági közérzetét közvetlenül befolyásoló jelenségekkel kapcsolatban bizonyultak hatékonynak. A szervezett bûnözés, a nemzetközi szervezett bûnözés, a terrorizmus új kihívásaival szemben elsõsorban a bûnüldözõ szervek szakmai fejlesztése, hazai és nemzetközi kooperációja biztosíthat hatékonyabb védelmet.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes